A val d'Ordesa encluye una ampla zona de val, altiplans y tucas (muitas de más de 3.000 m d'altaria), qualas mugas serían a o norte a crencha Mont Perdito-Mondarruego, que fa de muga con Francia en gran parti, a o sud a crencha Mont Perdito-Acuta y a l'ueste a confluyencia con a val de l'Ara. Tot iste conchunto forma una compleganza fluvial, que a traviés de vals secundarias y saltos d'augua, desemboca en a val d'Ordesa, por a on descurre o río Arazas.